Jens Petter Hauge ta' AC Milan jingħaqad ma' Eintracht Frankfurt AC Milan ħabbru t-tluq ta' Jens Petter Hauge, li ngħaqad ma' Eintracht Frankfurt wara staġun wieħed biss f'San Siro. Il-winger Norveġiż kien ingħaqad mar-Rossoneri mingħand Bodo / Glimt fl-istaġun li għadda, wara l-prestazzjoni impressjonanti tiegħu kontra r-Rossoneri fir-rounds preliminari tal-Europa League. Wara 24 logħba u ħames goals bil-flokk tad-Diavolo, Hauge issa ngħaqad ma' Frankfurt u telaq il-football Taljan wara sena biss. Fi stqarrija uffiċjali, AC Mian qalu li: "Il-Club jixtieq jirringrazzja lil Jens Petter talli dejjem wera l-akbar professjonalità u jawguralu l-aħjar għall-futur personali u professjonali tiegħu."